Kuswadinata

Kuswadi Bujang atau lebih terkenal sebagai nama pentas beliau Kuswadinata (8 September 1938 – 16 Februari 2013) merupakan pelakon lelaki Singapura-Malaysia. Dilahirkan di Jalan Thomson, Singapura, Negeri-negeri Selat, beliau yang mesra dengan panggilan Pak Kus memulakan kerjaya filem profesional pada 1958. Antara filem-filem terkenal beliau ialah Antara Dua Darjat (1960), Seniman Bujang Lapok (1961), Batu Durhaka (1962), Detik 12 Malam (1979) dan Sikit Punya Gila (1982).

Kehidupan peribadi
Nama Kuswadinata itu hasil daripada gabungan nama salah seorang bapa saudaranya iaitu Nata yang berasal dari Pontianak, Kalimantan Barat, Indonesia seperti ibunya. Sementara bapanya adalah dari Rembau, Negeri Sembilan.

Beliau juga merupakan bekas rakan rapat kepada Syed Mehdzar yang kini tinggal di Subang Jaya. Hubungan yang rapat ini amat berkekalan sehingga sekarang, keluarga Kuswadinata dan Syed Mehzar saling berhubungan sehingga beliau sendiri amat rapat dengan anak sulong Syed Mehzar iaitu Syed Mussidiq.

Kerjaya filem
Memulakan kerjaya sebagai pelakon di Malay Film Productions, Jalan Ampas selepas menghadiri uji bakat oleh pengarah L. Krishnan dan Mahmud Jun pada 1958. Lakonan pertama beliau adalah sebagai pelakon pembantu dalam filem Orang Lichin disamping seniman S. Roomai Noor. Beliau melakonkan watak seorang pembunuh. Setelah berlakon sebagai pelakon pembantu dalam beberapa filem, beliau ditawarkan untuk memegang watak berat dalam filem Antara Dua Darjat bersama P. Ramlee, Saadiah dan Ahmad Nisfu pada tahun 1960. Beliau memegang watak sebagai Engku Hassan, abang tiri Tengku Zaleha lakonan Saadiah.

Beliau juga berlakon dalam filem Indera Bangsawan bersama Jins Shamsuddin, Sarimah dan Haji Mahadi. Watak lakonan beliau yang paling diingati ialah sebagai suami beristeri dua dalam filem Seniman Bujang Lapok arahan P. Ramlee pada 1961.

Selain berlakon dalam filem tempatan, beliau turut berlakon dalam filem antarabangsa seperti Little Adventure, Pretty Girls dan Beyond Rangoon.
Hingga hari tuanya, beliau aktif berlakon dan filem terbaru lakonan beliau ialah Kala Malam Bulan Mengambang arahan Mamat Khalid.

Ketika berlangsungnya Festival Filem Malaysia ke-2 pada 1981, beliau telah dicalonkan untuk merebut anugerah Pelakon Lelaki Terbaik menerusi watak pendekar purbakala bernama Indra dalam filem Serampang Tiga; namun beliau tewas kepada lakonan hebat Rahim Razali dalam Abang.

Pak Kus berlakon dalam beberapa lagi filem Kacha Permata (1966), Aku Mahu Hidup (1970),  Jejak Bertapak (1981), Sikit Punya Gila (1982), Tarik-Tarik (1993), Kaki Bakar (1995), KLU (1999), Lang Buana (2003) dan Jalang'' (2009).

Kematian
Pada 16 Februari 2013 beliau meninggal dunia di Hospital Ampang akibat masalah buah pinggang dan kanser usus.Veteran Actor Kuswadinata Dies :: Bernama.com  16 Feb 2013.

Jenazah beliau telah selamat dikebumikan selepas Zohor pada hari Ahad 17 Februari 2013.

Filemografi

Filem
 Tahun Tajuk Watak Catatan1958 Orang Lichin  Filem pertama Orang Minyak  Rasa Sayang Eh Samsudin  Selendang Delima Pegawai Istana  1960 Antara Dua Darjat Tengku Hassan 1961 Singapura Dilanggar Todak Jelatang Indera Bangsawan Putera Sulong Indera Shahperi  Panji Semerang Sendakar Seniman Bujang Lapok Abang Kus Penampilan khas 1962 Norlela Abdi Ibu Mertua-ku Bidin  Batu Durhaka Orang Kaya Nasar 1963 Budi dan Dosa Sulaiman  Kasih Tanpa Sayang  Mahmud   Korban Sulaiman   Darah Muda Azman1965 Dayang Senandong Raja Iskandar  Pusaka Pontianak Yusof1966 Dahaga Tony  Kacha Permata Bakar  Anak Buloh Betong Panglima Toba1967 Lampong Karam Awang A-Go-Go '67 Nordin BM1968 Raja Bersiong Pengawal Kampung Pendekar Empat  1969 Keris Emas 1970 Lubang Neraka  Aku Mahu Hidup Nor  1973 Satu Titik Di Garisan Harun  1980 Detik 12 Malam 1981 Serampang Tiga Indra   Jejak Bertapak  1982 Kami  Juga sebagai pengolah cerita Sikit Punya Gila Abang Kus Pelakon undangan  1983 Pertentangan Amran  1987 Mati Hidup Semula  Ayah Jamal  1988 Pertarungan Iblis Merah Filem Indonesia1991 Bayangan Maut Pengawal Peribadi Taji Samprit 2  Juara Mat Kanta Serigala Ayah Shahrul dan Syakira Penampilan khas 1993 Tarik-Tarik Nordin  1995 Beyond Rangoon Kolonel di Hotel  Filem Amerika Syarikat  1999 KLU Encik Lokman  2001 Kaki Bakar Tok Empat Penampilan khas The Deadly Disciple Pengarah Cawangan Khas Penampilan khas 2003 Lang Buana Datuk Merewang  2004 Di Ambang Misteri Uncle Kus   2005 GK3 The Movie Mutadi   2007 1957: Hati Malaya Sultan Perak Penampilan khas 2008 Kala Malam Bulan Mengambang Dr. Rushdi Penampilan khas 2009 Lembing Awang Pulang Ke Dayang Pak Long   Jalang 2010 2 Alam Pak Haji  Janin Pak Jamal 2011 Sini Ada Hantu Pak Hamid  Apa Tengok-Tengok Atuk Adryianna Penampilan khas2013 Gangster Celop Oyangnda Penampilan khas, dikeluarkan secara anumerta  Kecoh Hantu Raya Tok Chai Pak ImamDikeluarkan secara anumerta Penanggal Penghulu Abdul 2015 Bravo 5  Haji Manaf“KITA HENDAKKAN PATRIOTISME YANG SEBENAR” – PENERBIT FILEM PERANG, ‘BRAVO LIMA’ Filem terakhir, dikeluarkan secara anumerta

Drama
 Tahun Tajuk Watak Saluran TV Catatan 1987–1988 Harimau Rimba TV1 Drama pertama  1989 Luk Tujuh TV3 Pelakon undangan 1996  Negeri Perak Kota Setia (1874-1875) TV2 1998 Kisah Benar (Musim 16) Sudin TV3 Episod: "Kesan Toksida" 2000 Kisah Benar (Musim 19) Arman Episod: "Gangguan" 2001 Keris Hitam Bersepuh Emas TV1  2004 Masih Ada Cinta TV3 2006 Badai Pesona Ringgit TV1 Pelakon undangan 2007–2008 Anak Pontianak Dariman  TV3 2009 Waris Chandran (tua)  TV2 2010  Arjuna Pendita Dzulkarnain TV32011 Juvana Dato' Wira Penampilan khas Terowong Bomoh Susuk Episod: "Cantik" Beret Hijau Sjn (B) Ali Komando TV1 Serapah Darah Bulan Madu Pak Putih Astro Prima 2012 Tanah Kubur (Musim 4) Bomoh Santau Busung Katak Astro Oasis Episod: "Bomoh Siam", drama terakhir 

Telefilem
 Tahun Tajuk Watak Saluran TV Catatan  1987 Mawas Gadek TV3 Telefilem pertama  1990 Tangisan Terakhir TV1 1992 SuzanTV3 Lambaian Duri-duri Bandaraya 1996 Orang Gaji 2000 Mega 2002 Cinta Yana & AddinVCD2003 Misteri Jeram Lesung Neon Penduduk Kampung I Penampilan khas  2004 Pontianak Dot3 2nd Jibam 2006 Empayar2009 Siti Tivi Astro Ria Jiran Che Yam Pak Halim TV2 2010 Ar-Rayyan TV3 2011 Mariam Anisa Astro Prima 2014 Daging Darah TV1 Telefilem terakhir 

Televisyen
 Tahun Tajuk Peranan Saluran TV Catatan  2010 Biografi: P. RamleeDirinya sendiri History Dokumentari  2011 Terima Kasih Astro Prima

Anugerah dan pencalonan
 Anugerah Pelakon Veteran di Festival Filem Malaysia ke-20 (2007).

 Rujukan 

Pautan luar 


Kategori:Kelahiran 1938
Kategori:Orang Malaysia berketurunan Melayu
Kategori:Kematian 2013
Kategori:Muslim Singapura
Kategori:Orang Singapura berketurunan Melayu
Kategori:Pelakon Melayu
Kategori:Pelakon lelaki Malaysia
Kategori:Orang Malaysia berketurunan Minangkabau
Kategori:Pelakon lelaki Malaysia abad ke-20
Kategori:Warga Studio Jalan Ampas
Kategori:Pelakon televisyen Malaysia
Kategori:Pelakon filem Malaysia
Kategori:Orang dari Singapura
Kategori:Orang Malaysia berketurunan Pontianak, Indonesia
Kategori:Kematian akibat kanser usus